༄༅། རྣལ་འབྱོར་པ་ཐམས་ཅད་ཀྱི་དེ་ཁོ་ན་ཉིད་རབ་ཏུ་སྣང་བ་རྡོ་རྗེའི་མགུར་བཞུགས་སོ། །
༄༅༅། །རྒྱ་གར་སྐད་དུ། ཡོ་ག་སརྦ་ཏ་ཨུ་མུ་ཏྲི་ཨ་ལོ་ཀ་ནཱ་མ་བི་ཀ་ལ་བཛྲ་ཚེ་ཏ།
བོད་སྐད་དུ། རྣལ་འབྱོར་པ་ཐམས་ཅད་ཀྱི་དེ་ཁོ་ན་ཉིད་སྣང་བ་ཞེས་བྱ་བ། གྲུབ་པ་རྣམས་ཀྱི་རྡོ་
རྗེའི་མགུར། བླ་མ་དམ་པ་རྣམས་ལ་ཕྱག་འཚལ་ལོ། །རྒྱུ་སེམས་ཅན་ལས་འབྲས་བུ་སངས་
རྒྱས་ཐོབ་པར་བྱེད་པའི་ལམ། ཚོགས་གཉིས་ལས་ཕྱིར་གྱུར་པ་མེད་ལ། བསོད་ནམས་ཚོགས་
ཀྱི་མཐར་ཐུག་ནི་ཚོགས་ཀྱི་འཁོར་ལོའོ། །དེ་བསྐོར་བའི་གནས་ནི་སྐྱེ་བོས་བགྲོད་པར་དཀའ་
བའི་ས་ཕྱོགས། འབྱུང་པོ་རོལ་ལངས་རྒྱུ་བའི་སྲང། འཇིག་རྟེན་གྱི་མི་མ་ཡིན་རྒྱུ་བའི་ས།
མཐོང་བ་ཙམ་གྱིས་བདུད་བ་སྤུ་ལྡང་ཞིང༌། སྲིན་པོའི་སྐྱི་གཡའ་བ་ལས་ཀྱི་མཁའ་འགྲོ་མའི་
གནས། དུར་ཁྲོད་ཆེན་པོ་བརྒྱད་དུ་གཏོགས་པ། མཐར་ཕྱིན་པའི་རྣལ་འབྱོར་པ་རྣམས་དང༌།
ཆོས་ཉིད་སྐྱེ་བ་མེད་པ་ལ་བློ་འབྱོངས་པའི་རྣལ་འབྱོར་མ་རྣམས། རབ་ཏུ་འཚོགས་ནས། རང་
རང་གི་རྒྱུད་ལ་དོན་དམ་པའི་བདེན་པར་འཇུག་པའི་ཡུལ་ངེས་པའི་ཤེས་པ་གང་ལས་སྐྱེས་པ་
དང་། གཉུག་མ་དོན་གྱི་ལྷན་ཅིག་སྐྱེས་པ་རང་ལ་གནས་པའི་ཡེ་ཤེས་ངོ་གང་ལ་ཕྲད་པ་དང༌།
རྟོགས་པ་གང་གི་སྒོ་ནས་ཤར་ཁ་དེ་ཚོགས་ཀྱི་མཆོད་པ་བྱིན་གྱིས་རློབ་པ་ལ་ཉམས་མྱོང་གི་
མགུར་བཞེས་པ། གནས་དེ་དང་དེ་ན་གནས་པའི་མཁའ་འགྲོ་མ་སུ་ཀ་ཏ་སྐལ་པ་བཟང་མོ་
ལགས་པ་རྣམས་ཀྱི། མི་སྙེལ་བའི་གཟུངས་ཀྱི་ཕྱི་རབས་ཀྱི་དོན་དུ་ཡི་གེ་རིས་སུ་དཀར་ཤོག་
-261-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ལ་བཏབ་པ་འདི་རྣམས་སོ། །དཀའ་ཐུབ་མཐར་ཕྱིན་པ་ལུ་ཧི་པའི་ཞལ་སྔ་ནས། ཚེ་འདིའི་ཚོ་
ཐབས་འཁོར་བའི་རྒྱུ། །བྱ་བ་མ་མང་ཐར་ལམ་འགག། འདོད་པའི་བློ་དང་བྲལ་བའི་ཡུལ། །
ས་ཕྱོགས་དེ་ན་བྱང་ཆུབ་ཉེ། །ཞེས་གསུངས་སོ། །
བདེ་བའི་མདངས་ལྡན་མ་ཤྲཱི་སུ་ཀའི་ཞལ་སྔ་ནས། འཇིག་རྟེན་བྱ་བ་བདུད་ཀྱི་ཡུལ། །
ཚེ་འདིའི་བློ་ལོག་འཕགས་པའི་ལམ། །འདོད་པའི་དུག་སྦྲུལ་གཙེས་པ་ཡིས། །རྗེས་ནི་སྡུག
བསྔལ་ཉིད་དུ་འགྱུར། །ཞེས་སོ། །ནོར་བུ་གླིང་པ་ལ་པི་ཏ་བཛྲ་བའི་ཞལ་སྔ་ནས། ཏིང་འཛིན་
ཤེས་རབ་དྲི་མ་སེལ། །རང་རིག་ཡེ་ཤེས་འོད་གསལ་སྐུ། །བདེ་བ་ཐོབ་བྱེད་དབང་གི་ལམ། །
མངོན་དུ་གྱུར་ཚེ་རྟོགས་པ་གྲོལ། །ཞེས་གསུངས་སོ། །འདོད་ཆགས་ལམ་དུ་སློང་བ་མོ་ཚནྡྲའི་
བི་མ་ལའི་ཞལ་སྔ་ནས། ཤེས་རབ་རྣོ་ངར་ཏིང་འཛིན་གྱིས། །མ་མཐོང་འཁོར་བའི་སྒྲོག་མི་
ཆོད། །རིན་ཆེན་དབང་གི་ནུས་པ་ཡིས། །ཟག་པ་བདེ་ཆེན་ཉིད་དུ་འགྱུར། །ཞེས་གསུངས་སོ།
ནུས་པའི་མཐར་ཐུག་བིརྱ་བའི་ཞལ་སྔ་ནས། འདམ་བྲལ་པདྨ་སྐམ་པ་བཞིན། །དུག་ལྔ་མེད་
ན་ཡེ་ཤེས་འགག། འདོད་ཡོན་ལམ་ཁྱེར་ས་ལམ་འདུས། །སྤངས་ནས་གྲོལ་འདོད་དམན་པའི་
ལམ། །ཞེས་གསུངས་སོ། །ཟང་ཟིང་གི་སྦྱིན་བདག་མོ་དྷུ་རུ་ཀའི་ཞལ་སྔ་ནས། དྲང་སྲོང་ཤེས་
རབ་མིག་ཅན་གྱིས། །ནད་གཞི་ལུས་ཀྱི་ཟུངས་སུ་བསྒྱུར། །དེ་བཞིན་ཐབས་དང་ལྡན་པ་
ཡིས། །དུག་ལྔས་ཡེ་ཤེས་བསྐྱེད་པར་བྱེད། །ཅེས་གསུངས་སོ། །འགྲོ་བའི་མགོན་པོ་ཀླུ་སྒྲུབ་
ཀྱི་ཞལ་སྔ་ནས། རྨི་ལམ་རང་བཞིན་མེད་པ་བཞིན། །ཆོས་རྣམས་རང་གི་ངོ་བོས་སྟོང༌། །འཁོར་
བ་དང་ནི་མྱ་ངན་འདས། །དོན་ལ་གྲུབ་པ་མ་ཡིན་ནོ། །ཞེས་གསུངས་སོ། །
སོ་སོར་རྟོགས་པའི་ཡེ་ཤེས་ཐུགས་སུ་ཆུད་པའི་ཛྙཱ་ན་དྷ་རའི་ཞལ་ནས། ངོ་བོས་སྟོང་པ་
སྣང་བའི་མཚང༌། །གང་ལ་རང་བཞིན་མེད་པ་ཡི། །བརྗོད་དུ་མེད་པའི་བདག་ཉིད་དེ། །ཟུང་
འཇུག་མ་མཐོང་གྲོལ་མི་ནུས། །ཞེས་གསུངས་སོ། །རྣལ་འབྱོར་གྱི་དབང་ཕྱུག་ར་ཧའི་ཞལ་སྔ་
-262-

སྔགས་ལ་འཇུག་པའི་སྒོ་ལས། ཞི་བྱེད་ཀྱི་ཆོས་སྐོར་རིམ་པ་བཞུགས། ༩༢༽
ནས། སྔ་ནས་མ་དྲན་རྡོ་རྗེའི་གདན། །སྨྲ་བར་མ་ནུས་ཡིད་ཕམ་པ། །འོད་གསལ་འགྲོ་འོང་
མེད་པའི་བདག། གཉིས་སྣང་གྲོལ་བ་ཕྱག་རྒྱ་ཆེ། །ཞེས་གསུངས་སོ། །རྡོ་རྗེ་བཟླས་པའི་རྣལ་
འབྱོར་མ་ཨ་ནུ་ཀི་རིའི་ཞལ་སྔ་ནས། དྭངས་མ་སྣང་སྟོང་རྐྱེན་དང་བྲལ། །ཚོགས་དྲུག་ཡུལ་དུ་
མ་སྤྱད་པའི། །འགྲོ་འོང་མེད་པ་གཉུག་མའི་ངང༌། །དྲན་བརྗེད་མཚམས་སུ་སེམས་ངལ་སོས། །
ཞེས་གསུངས་སོ། །
རི་ཁྲོད་དབང་ཕྱུག་ས་ར་ཧའི་ཞལ་སྔ་ནས། འཁྲུལ་བ་རྐྱེན་སྣང་གློ་བུར་བ། །དུས་
གསུམ་སྐྱེ་འཇིག་གིས་སྟོང་པས། །བྱེ་བྲལ། ཞེས་གསུངས་སོ། །ངོ་སྤྲོད་གནད་ལ་ཕོག་པ་དྷ་ཀ་
རའི་ཞལ་སྔ་ནས། ཡིད་ལ་མི་བྱེད་གཉུག་མའི་ལམ། །སྤ་རིས་མི་དམིགས་རྟོག་པ་ཆད། །བློ་
རྟེན་དྲི་མ་སྙིང་ལ་དག། རྣམ་རྟོག་ཆོས་ཉིད་ངང་དུ་གྲོལ། །ཞེས་གསུངས་སོ། །ཆོས་བརྒྱད་དང་
བྲལ་བ་མོ། ཤྲཱི་དྷ་ནའི་ཞལ་སྔ་ནས། སྣ་ཚོགས་ཡུལ་སྣང་གཞི་མེད་དུ། །ཕུགས་ཁྲུས་འཁྲུལ་
བ་ཡུལ་ལས་ལྡོག། ཡེངས་མེད་ནམ་མཁའ་མདངས་ཚུགས་ཀྱི། །སྲང་དེར་རྟོག་པ་སྐེ་ལམ་
འཆད། །ཅེས་གསུངས་སོ། །རྟོག་པའི་དྲི་མ་དག་པ་ས་ཀ་ར་པའི་ཞལ་སྔ་ནས། རྟོག་པ་གྲོལ་
བའི་རྗེས་ཐོབ་ནི། །ཡིད་ཀྱི་སྤུ་རིས་ངོས་བཟུང་བྲལ། །དམིགས་མེད་ངང་དེར་བློ་མཐའ་གྲོལ། །
གཉུག་མ་ངོས་བཟུང་མེད་པར་སངས། །ཞེས་གསུངས་སོ། །
འཁྲུལ་བའི་སྒྲོག་གྲོལ་བ་མོ། སུ་ཀ་སི་ཏའི་ཞལ་སྔ་ནས། ཚོགས་དྲུག་ཡུལ་དུ་སྤྱད་པ་
ཡི། །དྲན་མེད་མྱ་ངན་འདས་པའི་ལམ། །རྣམ་པར་མི་རྟོག་ཆོས་ཀྱི་དབྱིངས། །ཡིད་དང་བྲ་
བས་ཕྱག་རྒྱ་ཆེ། །ཞེས་གསུངས་སོ། །ཆགས་སྡང་གྲོལ་བ་སརྦ་བྷ་ཀ་ལའི་ཞལ་སྔ་ནས།
གཟུང་འཛིན་ལས་ཀྱི་ས་བོན་ཏེ། །དེ་ཉིད་སྐྱེ་བ་མེད་པའི་ངང་། །ཆོས་རྣམས་རྩ་བྲལ་གཞི་
ཡིས་སྟོང༌། །གཉིས་སྣང་གྲོལ་བས་འཁོར་འདས་མེད། །ཅེས་གསུངས་སོ། །སངས་རྒྱས་ཀྱི་
ཞིང་ཡོངས་སུ་དག་པར་བྱེད་པའི་སྨོན་ལམ་ལ་གནས་པ་མོ། བཛྲ་ཧའུ་ལའི་ཞལ་སྔ་ནས།
-263-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རིག་པ་བསྒྲིམས་ནས་གློད་པ་ཡིས། །ངང་དེར་ཡིད་ཕམ་སེམས་ངལ་སོས། །རྟོག་པ་ཆོས་ཉིད་
ངང་དུ་གྲོལ། །དེ་ཡིས་ཡེ་ཤེས་ལྔ་རྫོགས་བྱེད། །ཅེས་གསུངས་སོ། །གདམས་པ་ལྷ་ལ་གསན་
པ་ཀཾ་པ་ལའི་ཞལ་སྔ་ནས། རྣམ་པར་རྟོག་པའི་རང་བཞིན་ནི། །ངོ་བོ་ཆོས་སྐུར་གྲོལ་གྱུར་
ཀྱང༌། །སྐྱེ་བས་མཐོང་བར་མི་འགྱུར་རོ། །རང་གསང་ཐབས་ཀྱིས་ཆོད་པ་ནི། །བླ་མའི་དུས་
ཐབས་བསྟེན་པས་རིག། ཅེས་གསུངས་སོ། །རྟོག་བྲལ་རོའི་སྤྱོད་པ་ཅན། སུ་ཏྲ་ལའི་ཞལ་སྔ་
ནས། འཇིག་རྟེན་བདེ་སྡུག་བསྐྱེད་པའི་རྒྱུ། །འདི་ནི་ལས་ཡིན་སེམས་ལས་བསགས། །དེ་ཡི་ངོ་
བོ་ཡིད་ཀྱི་ལས། །རིག་པ་སེམས་ཉིད་གདོད་ནས་དག། ཅེས་གསུངས་སོ། །ལས་ཀྱི་ས་བོན་
སྲེག་པ་སུ་ཀ་ཏོའི་ཞལ་སྔ་ནས། ཡེངས་ན་གནས་པའི་བར་དུ་ནི། །རིག་པ་སོ་ཟིན་དྲན་པ་
འཁྱིམས། །ངོ་བོ་འཛིན་རྟོག་ལས་གྲོལ་བ། །བློ་ཡི་སྣང་བ་གཞི་རྩ་བྲལ། །གསུངས་སོ། །ཧ་ཧ་
ཧའི་གད་རྒྱངས་ཅན། ཨ་ཧ་རིའི་ཞལ་སྔ་ནས། འཁོར་བ་སྤངས་པའི་ཕ་རོལ་ན། །མྱ་ངན་
འདས་པ་ཡོད་མ་ཡིན། །འཁོར་བ་རང་བཞིན་མེད་པ་ཡི། །མཚང་དེ་མྱ་ངན་འདས་པའོ། །
གསུངས་སོ། །འགྲོ་བ་ཐུགས་རྗེས་འཛིན་པ། ན་ག་བོ་དེའི་ཞལ་སྔ་ནས། ངོ་བོ་ཅི་ཡང་སྣང་བ
སྟེ། །རང་བཞིན་ཅིར་ཡང་མ་ཡིན་ནོ། །མཚན་ཉིད་རྩ་བ་བྲལ་བ་ཅན། །སྐྱེ་མེད་ངོ་བོ་ཉིད་ལྟོས་
དང༌། །ཞེས་གསུངས་སོ། །ལས་ལ་འཇུག་པའི་སྟོབས་དག་ལྡན་པ་མོ། ཤྲཱི་སིད་ཏིའི་ཞལ་སྔ་
ནས། དྲན་ནས་བརྗེད་པའི་མཚམས་མེད་ན། །བློ་དང་བྲལ་བའི་ཡེ་ཤེས་གནས། །རྐྱེན་བྲལ་
དབུས་ན་རབ་ཏུ་འགྱིང༌། །དེ་མཐོང་བར་ནི་བྱིན་བརླབས་ལ། །འཇུག་པའི་ཡུལ་མེད་སྨིན་མི་
འགྱུར། །ཞེས་གསུངས་སོ། །གནོད་པ་བྱེད་པ་ལ་ཇི་མི་སྙམ་པའི་བཟོད་པ་དང་ལྡན་པ་སྐར་མ་
ཀི་རའི་ཞལ་སྔ་ནས། རང་གི་དོན་དུ་ཆོས་ཀྱི་སྐུ། །གཞན་གྱི་དོན་དུ་གཟུགས་སྐུ་གཉིས། །བླ་
མའི་དུས་ཐབས་བསྟེན་ལས་འབྱུང་། །འདི་མེད་མཆོག་གི་དངོས་གྲུབ་སྟོར། །ཞེས་གསུངས་
སོ། །ནུས་པ་ལ་ཐུགས་རྗེས་བརྒྱན་པ་ས་ལི་བའི་ཞལ་སྔ་ནས། བྱམས་པ་སྙིང་རྗེའི་བྱང་ཆུབ་
-264-

སྔགས་ལ་འཇུག་པའི་སྒོ་ལས། ཞི་བྱེད་ཀྱི་ཆོས་སྐོར་རིམ་པ་བཞུགས། ༩༢༽
སེམས། །འདི་མེད་བྱང་ཆུབ་མཆོག་གི་ལམ། །ནང་དུ་ཡང་ནི་ཕྲད་མི་འགྱུར། །གྲོགས་དག་
གཅེས་པ་དེར་མི་བྱ། །ཞེས་གསུངས་སོ། །
བདེ་བའི་གོས་ཀྱིས་དྲོས་པ་ཏ་ར་ཨ་ལིང་གིའི་ཞལ་སྔ་ནས། ཕན་བདེའི་ས་བོན་བསྐྲུན་
པའི་གཞི། །བྱམས་པའི་ས་གཞི་སྙིང་རྗེའི་ཆུས། །བདས་པའི་སེར་ལ་བྱང་སེམས་ཀྱི། །མྱུ་གུ་
སྐྱེ་འགྱུར་གཞན་དུ་མིན། །ཞེས་གསུངས་སོ། །སྤྲོས་བྲལ་སྒྲ་འགྲོས་ལས་ཤར་བ་རྩ་ཏ་ལའི་
ཞལ་སྔ་ནས། རྣོ་ལ་ངར་ཆགས་དྲག་པོའི་མིག། གསལ་དྭངས་ཕྱར་བས་བྱིང་རྨུགས་སེལ། །
རྟོག་པ་ཆོད་རྗེས་ཆོས་ཉིད་ཀྱི། །རང་ངོ་རྗེས་ཀྱི་ཤེས་པ་ཟིན། །ཞེས་གསུངས་སོ། །ཚེ་འདིའི་
ཚིས་ཞིག་པ། ཨ་ནུ་པ་རིའི་ཞལ་སྔ་ནས། རེས་གསོར་བརྗེ་བ་དུམ་བུའི་འགྲོས། །ལྟ་སྟངས་
འཇོག་འདོར་རྣམ་གཉིས་ཀྱིས། །བརྗེས་པས་ནང་ཕྲད་ངོས་བཟུང་བྲལ། །དེས་ནི་གཉུག་མའི་
རང་ངོ་མཐོང་། །ཞེས་གསུངས་སོ། །དཔའ་གདེང་ལམ་དུ་ཁྱེར་བ་པ་ཏི་བའི་ཞལ་སྔ་ནས།
ལྷན་ཅིག་སྐྱེས་པའི་སེང་གེའི་གསང༌། །སྨྲ་བསམ་བློ་ཡི་ཡུལ་མ་ཡིན། །མ་སྐྱེས་མི་འགག་འོད་
གསལ་དང༌། །རང་རིག་སྤྲོས་བྲལ་ཕྱག་རྒྱ་ཆེ། །ཞེས་གསུངས་སོ། །ཟབ་མོའི་ཆོས་ལ་བཟོད་
པ་དུངས་ཏའི་ཞལ་སྔ་ནས། གཉུག་མ་རང་ལ་གནས་པ་ཡི། །ཡེ་ཤེས་ཁུ་བ་འཐུང་བའི་རོས། །
མྱོས་པ་གྱད་ཀྱི་སྤྱོད་ལམ་འཛིན། །གདེང་ལྡན་འཁོར་བའི་ཡ་ང་བྲལ། །ཞེས་གསུངས་སོ། །
མིའི་ཁྱུ་མཆོག་དྷོ་ཁན་ཏི་བའི་ཞལ་སྔ་ནས། སྣ་ཚོགས་རྐྱེན་ལས་ཤར་བ་ཡི། །སྣང་བའི་ཆོས་
རྣམས་སྟོང་པ་ལས། །མ་འདས་རང་གི་ངོ་བོས་དབེན། །གཉིས་མེད་དེ་ནི་ཕྱག་རྒྱ་ཆེ། །ཞེས་
གསུངས་སོ། །གཙང་རྨེ་དོར་བའི་ཕག་གི་སྤྱོད་པ་ཅན་བི་གི་མའི་ཞལ་སྔ་ནས། དང་པོ་སྣ་
ཚོགས་སེམས་ཉིད་དེ། །སྣང་བ་ལས་ནི་གཞན་འགྱུར་བའི། །ཕྱིར་རོལ་དོན་ནི་ཡོད་མ་ཡིན། །
ཆུ་བོའི་མཐོང་སྣང་དེ་ཡིས་ཤེས། །ཞེས་གསུངས་སོ། །བདག་ཉིད་ཆེན་པོ་ཨ་ཡུ་ཀྱིའི་ཞལ་སྔ་
ནས། གདོལ་བའི་ལག་ན་མཚོན་ཐོགས་བཞིན། །ཙན་ཌ་ལི་ཡིས་རྟོག་པ་འཇོམས། །བདེ་
-265-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གསལ་ཕྲེང་གིས་བཟུང་བ་ཡིས། །དྲི་མེད་དྭངས་མ་སེམས་ལ་འཕེལ། །ཞེས་གསུངས་སོ། །
ཕོང་གི་སྒྲ་སྒྲོག་མ་བྷི་རུ་རའི་ཞལ་སྔ་ནས། བུང་བའི་སྒྲ་སྐད་ཕྲེང་གི་དབྱངས། །དཔལ་གྱི་
བེའུའི་ནང་ན་སྒྲོགས། །འདི་ཡིས་གཟུང་འཛིན་རྟོག་པ་འཇོམས། །སེམས་པའི་འོད་ཟེར་ཡིད་
ཕམ་བྱེད། །ཅེས་གསུངས་སོ། །
ལྟ་སྟངས་ལམ་དུ་ཁྱེར་བ་བྱ་དེ་བའི་ཞལ་སྔ་ནས། སྲིད་གསུམ་མི་གཡོ་ཡེ་ཤེས་ཀྱི། །སྐྱེ་
བའི་ཞིང་ནི་བཅིང་བའི་གནད། །ཅེས་གསུངས་སོ། །ཕྲ་རགས་གཅོད་རྟོགས་པའི་དཔལ་དང་
ལྡན་མ། བ་སུ་དྷ་རིའི་ཞལ་སྔ་ནས། སྟོང་པ་དག་དང་མ་མཐོང་བའི། །མིག་དེས་དངོས་པོའི་
གནས་སྐབས་མཐོང༌། །འཁྲུལ་སྣང་དག་པའི་དུས་དེར་ནི། །སྐུ་གསུམ་ཞིང་ཁམས་འཆར་བར་
འགྱུར། །ཞེས་གསུངས་སོ། །གནས་ངན་ལེན་དང་བྲལ་བ་ཀེ་དུ་ཨ་ལ་པའི་ཞལ་སྔ་ནས། ཇི་
ལྟར་དེད་དཔོན་རྒྱ་མཚོ་ལ། །མ་ཕྱིན་གླིང་དོན་མི་འགྲུབ་ལྟར། །འཁོར་བའི་བློ་སྣ་མ་ལོག་
པར། །ཐར་པའི་ལམ་རྙེད་མ་ཡིན་ནོ། །ཞེས་གསུངས་སོ། །ལེགས་པའི་འབྱུང་གནས་མ་སུ་ཀ་
ཀུ་ལེའི་ཞལ་སྔ་ནས། བྱིས་པས་ཚེ་འདིའི་མིག་བལྟས་ནས། །འཇིག་རྟེན་ཆེ་ཐབས་སྒྲུབ་པ་ནི། །
ཕྱི་མ་རྣམ་སྨིན་གསོག་པའི་རྒྱུ། །རང་མགོ་རང་གིས་འཚོག་པ་བས། །ཞེས་གསུངས་སོ། །
རྟོགས་པ་ཁྱད་པར་འཕགས་པ་ག་ན་པའི་ཞལ་སྔ་ནས། ཆོས་རྣམས་དངོས་པོ་མེད་པ་ཡི། །ངོ་
བོ་ཉིད་ཀྱི་ཡེ་ཤེས་ནི། །གདོད་མ་ནས་ནི་རང་བཞིན་གྱིས། །རྣམ་པར་དག་པའི་རང་བཞིན་
ཅན། །ཞེས་གསུངས་སོ། །དཔའ་མོ་བློ་གོས་བཟང་མོ་བྷ་མ་དྷ་རའི་ཞལ་སྔ་ནས། མ་སྐྱེས་མ་
འགགས་ཡི་གེ་མེད། །མཚན་མ་མེད་ཅིང་མཚན་ཉིད་མེད། །རྗེས་སུ་མི་མཐོང་མི་དམིགས་པ། །
ཡང་དག་རྫོག